**–**



**OPĆINSKA NAČELNICA**

KLASA: 400-02/24-01/01

URBROJ: 2109-22-01-24-2

Orehovica, 09.07.2024.

**Predmet: Bilješke uz financijske izvještaje proračuna Općine Orehovica za razdoblje**

**od 01.01.-30.06.2024 godine**

- dostavlja se

**Naziv obveznika**: Općina Orehovica

**Razdjel: 0** nema razdjela

**Sjedište i adresa obveznika:** Orehovica, Čakovečka 9 **Razina: 22,23**

**Matični broj:** 0252587 Proračun nema korisnika pa bilješke

**OIB:** 9967784113 vrijede i kao konsolidirane

**Broj RKP-a:** 33312

**Šifra djelatnosti:** 8411

**UVOD**

U skladu s odredbama Pravilnika o financijskom izvještavanju u proračunskom računovodstvu (Narodne novine, br. 37/2023) i Okružnici o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika jedinica lokalne i područne (regionalne) samouprave za razdoblje od 01. siječnja 2024. godine do 30. lipnja 2024. godine, KLASA:400-02/23-01/19 i URBROJ: 513-05-03-24-2 od 01. srpnja 2024., sastavljen je Financijski izvještaj Općine Orehovica za razdoblje siječanj - lipanj 2024. godine koji se sastoji od: Izvještaja o prihodima i rashodima, primicima i izdacima (Obrazac PR-RAS), Izvještaja o obvezama (Obrazac OBVEZE) , te konsolidiranih izvještaja za isto razdoblje.

Općina Orehovica primjenjuje proračunsko računovodstvo u skladu sa Zakonom o proračunu (Narodne novine, broj 144/21). Pravilnikom o proračunskom računovodstvu i računskom planu (Narodne novine, broj 124/2014, 115/15, 87/16, 3/18, 126/19, 108/20, 32/21). Prema odredbama navedenih propisa Općina u svojim knjigovodstvenim evidencijama osigurava pojedinačne podatke o vrstama prihoda i primitaka, rashoda i izdataka, stanju imovine, obveza i vlastitih izvora. knjigovodstvo se vodi po načelu dvojnog knjigovodstva i prema propisanom računskom planu; vode se poslovne knjige - dnevnik, glavna knjiga i pomoćne knjige. Prihodi i primici te rashodi i izdaci iskazuju se prema modificiranom računovodstvenom načelu nastanka događaja. Prihodi i primici priznaju se u izvještajnom razdoblju u kojem su postali raspoloživi i pod uvjetom da su mjerljivi. Rashodi se priznaju na temelju nastanka događaja (obveza) i u izvještajnom razdoblju na koje se odnose, neovisno o plaćanju. Imovina i obveze iskazuju se po računovodstvenom načelu nastanka događaja uz primjenu metode povijesnog troška. Odgovorna osoba za financijske izvještaje je načelnica općine. Financijske izvještaje i bilješke uz financijska izvješća sastavlja stručni suradnik za financije i proračun.

Nastavno se u Bilješkama obrazlažu numerički podaci i veća odstupanja iskazana u obrascima.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Bilješke uz obrazac PrRas** | |  | |  | |  | |  | | |
| **I PRIHODI/PRIMICI** | |  | |  | |  | |  | | |
|  |  |  | |  | |  | |  | | |
|  |  |  | |  | |  | |  | | |
| **Bilješke uz šifru 6** | |  | |  | |  | |  | | |
| U odnosu na isto obračunsko razdoblje prošle godine ostvareni prihodi poslovanja iznose 1.190.598,60 eura i veći su za 622.089,95 eura, tj veći su za 109,4%. Razlog tako velikog povećanja prihoda poslovanja je najvećim dijelom primitak sredstava predujma NPOO za izgradnju i opremanje dječjeg vrtića u Orehovici u iznosu od 477.802,11 eura. | | | | | | | | | | |
| **Bilješke uz šifru 61111**  U istom proračunskom razdoblju 2023. godine Općina je od poreza na dohodak prihodovala 187.437,43 Eur, dok je u 2024. prihodovala 241.203,25 Eur ili 43,5 % više. | | | | | | | | | | |
|  |  |  | |  | |  | |  | | |
| **Bilješke uz šifru 632** | |  | |  | |  | |  | | |
|  | |  | |  | |  | |  | | |
| U istom razdoblju 2023. godine općina je prihodovala pomoći iz proračuna u iznosu od 21.240,00 Eur dok je u 2024 godini prihodovala 477.802,11 eura. Navedeno se odnosi iznos pomoći sufinanciranja izgradnje dječjeg vrtića u Orehovici iz sredstava NPOO.  **Bilješke uz šifru 633** | | | | | | | | | | |
| U istom razdoblju 2023. godine općina je prihodovala pomoći iz proračuna u iznosu od 291.837,00 Eur dok je u 2024 godini prihodovala 375.945,66 eura. Navedeno se odnosi iznos pomoći kompenzacijske mjere poreza na dohodak, te sredstava za fiskalnu održivost dječjih vrtića. | | | | | | | | | | |
| **Bilješke uz šifru 634** | |  | |  | |  | |  | | |
| U istom razdoblju 2023. godine općina je prihodovala pomoći od izvanproračunskih korisnika (HZZ) u iznosu od 19.365,22 Eur dok je u 2024 godini prihodovala 17.143,20 Eura. Navedeno se odnosi iznos pomoći Hrvatskog zavoda za zapošljavanje za program mjera javnih radova za koje kapacitet zapošljavanja i uvjete definira i odobrava sam zavod. | | | | | | | | | | |
| **Bilješke uz šifru 6531** | |  | |  | |  | |  | | |
| Prihodi od komunalnog doprinosa u 2023. godini iznosili su 1.968,37eur, dok u 2024. godini iznose 524,35 Eur. Navedeno smanjenje je posljedica manjeg obima gradnje na području Općine Orehovica. | | | | | | | | | | |
| **Bilješke uz šifru 6532** | |  | |  | |  | |  | | |
| Komunalna naknada je u istom razdoblju prošle godine naplaćena u iznosu od 25.788,81 Eur, dok je u istom razdoblju 2024 godine naplaćeno 22.412,07 Eur ili 13,1% manje. Razlog smanjenja istih je kasno odašiljanje uplatnica novog zaduženja komunalne naknade i naknade za uređenje voda koje su se prijašnjih godina slale početkom mjeseca travnja, dok su ove godine uplatnice poslane tek početkom mjeseca lipnja 2024. godine. | | | | | | | | | | |
| **Bilješke uz šifru X67** | |  | |  | |  | |  | | |
| U obračunskom razdoblju I-VI mjesec 2024 godine ostvareni su ukupni prihodi/primici u iznosu od 1.404.600,52 Eura, što je 147,00% ostvarenja promatranog obračunskog razdoblja u 2023. godini. | | | | | | | | | | |
| **Ostalo** | |  | |  | |  | |  | | |
| Sukladno ranijim Okružnicama o predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika jedinica lokalne i područne (regionalne) samouprave mjesni odbori, te Vijeće romske nacionalne manjine djeluju u okviru Općine Orehovica, tj. ne posluju preko vlastitog računa. | | | | | | | | | | |
| Tijekom izvještajnog razdoblja Općina Orehovica nije prodala niti jedno gradilište. | | | | | | | | | | |
| **Bilješke uz šifru 7211** | |  | |  | |  | |  | | |
| Isto tako Općina Orehovica je s naslova naplaćenih sredstava po otkupu stanova na kojima je postojalo stanarsko pravo u ovom izvještajnom razdoblju, a koje uplaćuje Privredna banka Zagreb, prihodovala ukupno 357,09 Eura, a 45% tih sredstava ili 160,69 Eura prihod su proračuna Općine Orehovica. Sukladno članku 27. Zakonu o prodaji stanova na kojima postoji stanarsko pravo 55% ukupno prikupljenih sredstava, što u 2024. godini ukupno iznosi 196,40 Eur, Općina Orehovica redovno mjesečno uplaćuje u državni proračun. | | | | | | | | | | |
| **Bilješke uz šifru 7212** | | |  | |  | |  | |  |
| U 2024. godini općina je prodala 5 čestica u gospodarskoj zoni Podbrest, te dvije čestice ošasne imovine, te je do 30.06. prihodovala iznos od 213.841,23 Eur | | | | | | | | | |
|  |  |  | |  | |  | |  | | |
| **II RASHODI/IZDACI** | |  | |  | |  | |  | | |
| **Bilješke uz šifru 31** | |  | |  | |  | |  | | |
| Rashodi za zaposlene iznose 67.777,14 Eur, što je za 23,10% ili 12.705,55Eur veći rashod nego u istom razdoblju prošle godine. Jedan od razloga povećanja je povećanje koeficijenata za obračun plaća službenicima i namještenicima JUO Općine Orehovica, te koeficijenta za obračun plaće dužnosnicima Općine Orehovica. | | | | | | | | | | |
| **Bilješke uz šifru 3235** | |  | |  | |  | |  | | |
| U obračunskom razdoblju I-VI mjesec 2024 godine ostvareni su ukupni rashodi u iznosu od 10.540,54 eura. Navedeni rashodi odnose se na najam razne opreme za dan Općine Orehovica, Orehijadu i proslavu 50. godina NK Budućnosti Podbrest. | | | | | | | | | | |
| **Bilješke uz šifru y034** | |  | |  | |  | |  | | |
| U obračunskom razdoblju I-VI mjesec 2024 godine ostvareni su ukupni rashodi u iznosu 1.228.111,37 eura, što je 197,2 % promatranog obračunskoga razdoblja prošle godine. Razlog tako velikog povećanja je u dinamici izvršenih radova sukladno raspoloživim kapacitetima dobavljača. | | | | | | | | | | |
| **Bilješke uz šifru 11K** | |  | |  | |  | |  | | |
| Neutrošena sredstva (žiro račun i blagajna ) na početku obračunskog razdoblja iznosila su 718.806,64 eura, a krajem obračunskog razdoblja iznose 846.631,26 eura. | | | | | | | | | | |
| Navedena stanja sredstava na početku i na kraju obračunskog razdoblja sadrže sredstva Hrvatskih voda d.d. za koje se ubire naknada za uređenje voda (6.691,53eur), a ne iskazuje se niti u prihodima, niti u rashodima proračuna. | | | | | | | | | | |
| **Ostalo** |  |  | |  | |  | |  | | |
| Tijekom izvještajnog razdoblja općina nije imala prihode od vlastite djelatnosti, jer nema ustrojenu takvu djelatnost. Općina nije davala nikakve zajmove. | | | | | | | | | | |
| Veća odstupanja od ostvarenja u izvještajnom razdoblju prethodne godine desila su se u većim dijelom zbog provođenja drugih i različitih aktivnosti u ovom izvještajnom razdoblju nego su to bile aktivnosti u istom razdoblju prošle godine. | | | | | | | | | | |

**Bilješke uz izvještaj o obvezama - obrazac Obveze**

Stanje nepodmirenih obveza na početku godine iznosilo je 135.422,41 eura, a na kraju obračunskog razdoblja iznosi 91.251,07 Eur. Najveći iznos nepodmirene nedospjele obveze je obveza prema dobavljaču za izgradnju dječjeg vrtića u iznosu od 47.861,90 eur, a ista je nedospjela. 12.035,80 eura obveze su za sufinanciranje vrtića, obveze za zaposlene iznose 14.406,31 eur, obveze prema Hrvatskim vodama koje se tiču naplaćenih prihoda od naknade za uređenje voda iznose 6.691,53 eura, za tuđe prihode (legalizacija) – 881.03 euro, obveze za jamčevine 900 Eur. Obveze za zakupnine i najamnine iznose 3450,00 eura, a ostali rashodi su u iznosu od 5.024,50 Eur.

Na dan 30.06.2024. godine dospjelo je 1.383,25 eura obveza. Navedenim dospjelim obvezama prekoračio se je rok plaćanja istih za najviše 15 dana, a iste su se podmirile u prvih 10-tak dana mjeseca srpnja 2024. godine. Razlog neplaćanja istih je bila potreba korištenja starog godišnjeg odmora iz 2023. godine stručnog suradnika za financije i proračun koji radi polovicu radnog vremena radi njege djeteta. Nakon korištenja starog godišnjeg odmora provodio se je nadzor Hrvatskih voda. Stoga, Općina Orehovica nije imala raspoloživog službenika koji bi izvršio pravodobno plaćanje svih dospjelih obveza.

**Bilješke iz konsolidirane financijske izvještaje**

Općina Orehovica nema proračunskih korisnika, te ne provodi postupak konsolidacije i predaje konsolidiranih financijskih izvještaja, stoga su izvještaji razine 22 istovjetni izvještajima razine 23 (konsolidiranim FI)

Načelnica Općine Orehovica

Dijana Čurin, mag.oec